Rehabilitačné centrum - HARMONY

náhľad|Sídlo RC Harmony n.o.
náhľad|Armeo, prístroj na asistovaný tréning hornej končatiny
náhľad|Rehabilitačný prístroj Tymo
náhľad|Rehabilitačný prístroj Lokomat

Rehabilitačné centrum - HARMONY, n.o.Register neziskových organizácií (skrátene RC Harmony) je zdravotnícke zariadenie, ktoré ako nezisková organizácia, poskytuje komplexnú terapiu pohybových porúch u detí s neurologickými, ortopedickými a traumatologickými ochoreniami. Sídli v Bratislave a ťažiskovou diagnózou je detská mozgová obrna. Zariadenie má celoslovenskú pôsobnosť so štatútom špecializovaného stacionára s odborným zameraním: fyziatria, balneológia a liečebná rehabilitácia. Poskytuje najmä rehabilitáciu a pomoc zdravotne postihnutým deťom. Na liečbu sa používajú najmodernejšie prístroje a metódy určené pacientom s poruchami pohyblivosti končatín.https://www.e-vuc.sk/bsk/zdravotnictvo/ambulantne-zdravotnicke-zariadenia/bratislava-iv/stacionar-fyziatria-balneologia-a-liecebna-rehabilitacia-mudr.stanislava-klobucka-phd.-bratislava-dubravka-rehabilitacne-centrum-harmony-n.o..html?page_id=60950 Na tomto pracovisku úspešne rozvíjajú vedecké poznatky v odbore "vývojová neurológia". Podľa svetového registra citácii "scholar google" v roku 2024, RC Harmony patrilo medzi 10 najcitovanejších pracovísk na svete.

 Poloha 
Zariadenie sa nachádza v Bratislave – mestská časť Dúbravka, ul Kudlákova č. 2.http://www.registeruz.sk/cruz-public/domain/accountingentity/show/155052

 Dejiny 
Centrum vzniklo v roku 1992 v spolupráci s bratislavskou mestskou časťou Dúbravka a Nadáciou Petra Dvorského HARMONY. V roku 2001 sa RC Harmony stalo školiacim pracoviskom Slovenskej zdravotníckej univerzity v odbore detská rehabilitácia v pregraduálnom i postgraduálnom štúdiu.

Lekári a fyzioterapeuti RC Harmony pri liečbe používajú okrem najmodernejších prístrojov aj najnovšie medicínske poznatky, Výsledky svojej práce prezentujú na mnohých vedeckých kongresoch, sympóziách a seminároch a to nielen na Slovensku, ale aj v zahraničí. Zdravotnú starostlivosť poskytuje najmä poistencom Všeobecnej zdravotnej poisťovne, poisťovne Union a poisťovne Dôvera.

 Metódy liečebnej pohybovej terapie 
Pacientom poskytuje:
 odborné vyšetrenia lekárom FBLR
 odborné neurologické vyšetrenia
 konziliárne vyšetrenia ortopéda
 komplexnú diagnostiku a intervenciu ranného komunikačného i celkového psychomotorického vývinu detí.https://www.knihy.herba.sk/index.php/ortopedicka-edicia/245-vybrane-kapitoly-z-pediatrickej-neurorehabilitacie/368-vybrane-kapitoly-z-pediatrickej-neurorehabilitacie-obsah-knihy
K tomu sa využívajú počítačom riadené prístroje a nové liečebné metodiky ako napr.:

Lokomat – je medicínsko-technické zariadenie, ktoré nadväzuje na manuálne asistovaný tréning chôdze pomocou pohyblivého chodníka. Pozostáva z niekoľkých základných komponentov: pohyblivého chodníka (treadmill), špeciálneho patentovaného závesného systému a elektronicky riadených ortéz. Elektromechanický odľahčovací systém monitoruje a prispôsobuje odľahčenie v reálnom čase na požadovanej úrovni. Na monitoroch smerovaných k pacientovi aj terapeutovi môžeme v reálnom čase vizuálne sledovať a ovplyvňovať úspešnosť cvičenia. Na zvýšenie motivácie detského pacienta bol vyvinutý program umožňujúci tréning vo virtuálnom prostredí.Stanislava Klobucká : Aktuálne trendy v rehabilitácii pacientov s DMO,  In: Zdravotnícke noviny – ročník XXIV/LXVIII, ISSN:  1335-4477 , 2019,  č. 19  str. 7  a č. 20, str. 9 .)

Armeo – pomáha pri terapii hornej končatiny. Ortéza umožňuje aktívne asistovaný tréning hornej končatiny. ktorá odľahčuje hmotnosť hornej končatiny v 3D priestore pomocou ergonomickej a nastaviteľnej opierky. Armeo má za cieľ podporovať funkčnú terapiu u pacientov s pohybovou dysfunkciou horných končatín. Princíp spätnej väzby podporuje obnovu funkcie nielen pohybovej, ale aj komunikačnej a kognitívnej. Táto terapia je indikovaná najmä pacientom po cievnej mozgovej príhode. Vhodná je však aj pre pacientov s inými pohybovými dysfunkciami horných končatín či po ortopedických operáciách.

Combofit – Giger je medicínske zariadenie umožňujúce kinematicky súvisiacu prácu horných a dolných končatín v cyklických vzorcoch pohybu. S pohybmi končatín vykonáva pacient tiež trojdimenzionálny pohyb trupovým svalstvom. Koordinácia končatín vyjadrená „rytmicitou“ je analyzovaná počítačovým softvérom a zobrazuje sa v grafickej podobe na monitore,

V roku 2018 v RC Harmony začali pri liečbe pacientov úspešne použivať nové moderné zariadenia Tetrax a Tymo.

Tetrax – je jedným z najmodernejších typov posturografie kde pomocou počítača a vysoko citlivých senzorov, je možné detailne objasniť poruchy stability a rovnováhy pacienta. Súčasne Tetrax presne lokalizuje zdroje týchto funkčných odchýlok, ktoré môžu mať pôvod v centrálnom i periférnom nervovom systéme. Tetrax navyše dokáže odhaliť pretrvávajúce poruchy rovnováhy u pacientov až 5 rokov po poranení.

Tymo – sa využíva na tréning stability statického i dynamického zaťažovania dolných končatín a opornej funkcie horných končatín. Ide o multifunkčný terapeutický a hodnotiaci systém pre počítačovo asistovanú rehabilitáciu. Možno ho použiť aj pre hodnotenie a terapiu statickej a dynamickej rovnováhy.

 Referencie 

 Iné projekty 

 Externé odkazy 
 https://www.ncbi.nlm.nih.gov/pmc/?term=stanislava+klobuck%C3%A1 - National Library of Medicine (NLM) USA

 https://www.ta3.com/relacia/996775/relacia
 https://www.dubravka.sk/files/documents/organizacie/dubravske_noviny/2024/dn-2024-03.pdf str. 2-3
 https://www.noviny.sk/slovensko/219850-specialne-zariadenie-v-harmony-robi-s-detmi-zazraky
 https://www.markiza.sk/relacie/1868597_rehabilitacne-centrum-harmony-n-o 
 https://www.nadaciaharmony.sk/rc/ 
 RC Harmony  na webe Nadácie Petra Dvorského
 https://www.e-vuc.sk/bsk/zdravotnictvo/ambulantne-zdravotnicke-zariadenia/bratislava-iv/specializovana-ambulancia-fyziatria-balneologia-a-liecebna-rehabilitacia-mudr.stanislava-klobucka-phd.-bratislava-dubravka-rehabilitacne-centrum-harmony-n.o..html?page_id=120808 
 https://www.e-vuc.sk/bsk/zdravotnictvo/ambulantne-zdravotnicke-zariadenia/bratislava-iv/svalz-fyziatria-balneologia-a-liecebna-rehabilitacia-mudr.stanislava-klobucka-phd.-bratislava-dubravka-rehabilitacne-centrum-harmony-n.o..html?page_id=120807 
 https://www.nadaciaharmony.sk/nadacia/harmony.php?harmony=rehabilitacie 

Kategória:Nemocnice na Slovensku